Знайшла варыянты ў Вялікабрытаніі і Нідэрландах. Нідэрланды аказаліся значна таннейшымі і там было прасцей атрымаць візу, таму я выбрала іх. Да таго ж, на той час там быў найлепшы ўзровень развіцця коннага спорту. У Нідэрландах шмат адмысловых спецыяльнасцяў звязаных з конным спортам. Я абрала спецыяльнасць “конны бізнес і эканоміка” ва ўніверсітэце Van Hall Larenstein. Там шматпрыступкавая сістэма адукацыі. Я разлічвала на больш акадэмічную адукацыю ва ўніверсітэце, а там яна аказалася больш прыкладная (падобная трохі на наш каледж), што мяне напачатку трохі збянтэжыла.